**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 14432/7382/\_\_\_\_\_\_.2017

**PROIECT DECIZIA ETAPEI DE ÎNCADRARE**

**Nr. \_\_\_\_\_ din \_\_\_\_\_\_\_.2017**

Ca urmare a solicitării de emitere a acordului de mediu adresate de **CONSILIUL JUDEȚEAN DÂMBOVIȚA**, cu sediul în municipiul Târgoviște, str. P-ța Tricolorului, nr. 1, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 14432 din 21.10.2016, în baza Hotărârii Guvernului nr. 445/2009 privind evaluarea impactului anumitor proiecte publice si private asupra mediului si a Ordonanței de Urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiza Tehnica din data 27.04.2017, că proiectul de investiție **”*Îmbrăcăminte bituminoasă ușoară DJ 101 A, limita județ Ilfov – Movila – Ciocănari - limita județ Prahova”***, propus a fi amplasat în comuna Niculești, str. DJ 101 A, județul Dâmbovița **nu se supune evaluării impactului asupra mediului și nu se supune evaluării adecvate.**

**Justificarea prezentei decizii:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează in prevederile Hotărârii Guvernului nr. 445/2009, anexa nr. 2, la pct. 13, lit. a;

**-** impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

Proiectul propune soluţii pentru reparaţia drumului judeţean DJ 101A, pe un sector de **2,694 km**, care se desfăşoară pe teritoriul administrativ al comunei Niculeşti.

Drumul județean DJ 101A, ce face obiectul proiectului are o dezvoltare interjudețeana, pe teritoriul administrativ al județelor Ilfov, Dâmbovița si Prahova.

Pe teritoriul administrativ al județului Dâmbovița, DJ 101A se desfășoară pe o lungime de aproximativ 4,6 km, având originea la limita cu județul Ilfov (km 14+000), străbate localitățile Movila si Ciocănari având destinația la limita cu județul Prahova (km 18+600).

Obiectivul acestui proiect presupune modernizare DJ 101A, pe un sector de aproximativ 2,694 km, situat în intravilanul şi extravilanul satului Ciocănari şi asigura legătura rutiera cu satul Movila şi judeţul Prahova.

**Situaţia existentă**

Proiectul propune soluţii pentru reparaţia drumului judeţean DJ 101 A. Fenomenele meteorologice din ultima perioadă cât şi lipsa lucrărilor de întreţinere au dus la producerea unor degradări excesive la nivelul carosabilului, pe anumite sectoare, care pun în pericol grav siguranța circulației.

Traseul drumului judeţean DJ 101A este specific zonelor de câmpie, cu aliniamente lungi şi curbe cu raze mari. Traseul studiat prezintă 5 curbe cu raze cuprinse între 400 şi 95 m.

Sectorul de drum care face obiectul proiectului prezintă două tronsoane cu stări de viabilitate diferite:

**Primul tronson**, în lungime de 1,529 km, cu o îmbrăcăminte asfaltică într-o stare tehnică bună, traversează intravilanul localităţii Ciocănari.

**Al doilea tronson**, balastat, prezintă o stare avansată de degradare, scurgerea apelor realizându-se, în cea mai mare parte, la nivelul carosabilului. Tronsonul străbate pe o lungime de 1,165 km extravilanul localităţii Ciocănari.

**Situaţia proiectată**

Sectorul de drum care face obiectul proiectului se suprapune în totalitate pe traseul existent cu uşoare corecţii în curbe, nefiind necesară ocuparea de terenuri noi, defrişări sau alte intervenţii în fondul forestier.

La proiectarea lucrărilor s-a ţinut seama de funcţia pe care o are drumul în reţeaua rutieră, de clasa tehnică, de utilizarea raţională a terenurilor, conservarea şi protejarea mediului înconjurător, de planurile de urbanism şi de amenajare a teritoriului aprobate potrivit legii, precum şi de necesitatea desfăşurării circulaţiei în condiţii de siguranţă şi confort.

Sectorul din drumul judeţean DJ 101A studiat în cadrul acestui proiect, prezintă două tronsoane cu stări de viabilitate diferite, pentru fiecare stabilindu-se lucrările necesare pentru aducerea la parametrii tehnici corespunzători siguranţei şi confortului în circulaţie.

**Primul tronson**, în lungime de 1,529 km, traversează intravilanul localităţii Ciocănari într-o succesiune de 4 curbe neamenajate în spaţiu, cu raze cuprinse între 95 şi 400 m. Lăţimea părţii carosabile este de aproximativ 5,50 m cu acostamente şi şanţuri degradate şi înierbate. Drumul prezintă o îmbrăcăminte asfaltică într-o stare tehnică bună, fără marcaje rutiere .

Pe acest tronson s-a prevăzut curăţarea si profilarea șanțurilor si acostamentelor cât şi aducerea parţii carosabile la lăţimea corespunzătoare drumurilor judeţene, respectiv 6,00 m. Se va executa marcaj orizontal pe toată lungimea drumului.

**Al doilea tronson** prezintă o stare avansată de degradare, scurgerea apelor realizându-se, în cea mai mare parte, la nivelul carosabilului. Tronsonul străbate pe o lungime de 1,165 km extravilanul localităţii Ciocănari. Traseul prezintă o singură curbă cu raza de 95 m.

Drumul existent este din balast amestecat cu pământ în grosime de 30-40 cm. În secţiune transversală, sectorul de drum, se desfășoară la nivelul terenului adiacent, cu o lăţime neconformă drumurilor judeţene, fiind în totalitate lipsit de un sistem de scurgere a apelor pluviale.

Astfel se prevede lăţirea părţii carosabile, execuţia acostamentelor şi a şanţurilor cu secţiune triunghiulară neprotejate.

Noul traseu, se va suprapune peste existent cu uşoare corecţii în curbe asigurându-se următorul **profil transversal**:

- doua benzi de circulaţie - 2 x 3,00 m;

- lățime acostamente - 2 x 0,50 m;

- rigole de pământ proiectate stânga-dreapta cu secţiunea neprotejată;

- panta transversala carosabil - 2,5 %;

- panta transversala acostament - 4, %.

În funcţie de starea sistemului rutier existent s-a adoptat următoarea **structură rutieră**:

- 4 cm beton asfaltic BAPC 16;

- 6 cm mixtură asfaltică AB 25;

- 15 cm balast;

- pietruire existent - balast 30 cm.

- acostamentele se vor executa din balast.

Accesul la proprietăți se realizează prin betonarea rigolei pe o lungime de 5 m, în dreptul accesului, peste care este prevăzută o placă de beton armat de 3 m lungime.

Se va executa marcaj orizontal pe toată lungimea drumului.

***Scurgerea şi evacuarea apelor pluviale***

Pe traseul ***tronsonului 1*** care face obiectul proiectului se va executa curăţarea si profilarea șanțurilor si acostamentelor iar pe traseul ***tronsonului 2*** se vor realiza rigole noi de pământ, care se vor betona pe o lungime de 5 m, în dreptul accesului, peste care este prevăzută o placă de beton armat de 3 m lungime.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase;

***2. Localizarea proiectelor***

2.1. utilizarea existentă a terenului: Drumul DJ 101 A, de la limita județului Ilfov – sat Ciocănari – limita județului Prahova aparține domeniului public al județului Dâmbovița.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul lucrările propuse nu se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

**Condiţii impuse pentru organizarea de şantier**:

- organizarea de şantier se va face numai în culoarul de lucru din suprafaţa, zona frontului de lucru va fi semnalizată prin mijloace corespunzătoare de avertizare;

- lucrările de construcţie se vor executa după un program bine stabilit astfel încât să nu se creeze disconfort locuinţelor învecinate;

- utilajele şi muncitorii se vor deplasa zilnic la locul de execuţie al lucrării;

- materialele necesare executării lucrărilor se vor pune în operă în aceeaşi zi;

- accesul la lucrările propuse se va face pe drumurile publice de interes local existente în zonă;

- realizarea de împrejmuiri, semnalizări si alte avertizări pentru a delimita zonele de lucru;

- este interzisa deversarea deșeurilor de orice tip sau a resturilor de materiale in albiile cursurilor de apa permanente sau nepermanente;

- se interzice staționarea utilajelor in cursurile de apa;

in cazul apariției unor pierderi de produse petroliere, acestea vor fi îndepărtate cu materiale absorbante care se vor colecta in containere etanșe, acoperite si etichetate; containerele vor fi predate unor societății autorizate pentru colectarea si eliminarea deșeurilor petroliere;

- in fronturile de lucru se interzic operațiuni de schimbare a uleiului, demontarea sau dezasamblarea utilajelor sau mijloacelor de transport, întreținerea utilajelor va fi efectuata in ateliere specializate;

- intervenție operativa cu răspuns in timp util in caz de poluări accidentale, cu luarea tuturor masurilor de limitare si înlăturare a efectelor poluării si anunțarea autorității de mediu: APM Dâmbovița si Garda Națională de Mediu – Comisariatul Județean Dâmbovița;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului;

**Protecţia factorilor de mediu**

***Protecţia apelor***

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

***Protecţia împotriva zgomotului***

- toate echipamentele mecanice trebuie să respecte standardele referitoare la emisiile de zgomot în mediu conform HG nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

***Protecţia solului***

- alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţia mediului;

- depozitarea materialelor se va face în zone special amenajate pe amplasament, fără a se afecta circulaţia în zona lucrărilor;

- la terminarea lucrărilor de execuţie se va aduce terenul afectat, la starea iniţială sau la o stare care să permită utilizarea ulterioară fără să fie compromise funcţiile sale ecologice naturale;

***Modul de gospodărire a deşeurilor***

* + deşeurile reciclabile rezultate în urma lucrărilor se vor colecta selectiv prin grija executantului lucrării si predate la firme specializate în valorificarea/eliminarea lor;
  + conform H.G. nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

***Lucrări de refacere a amplasamentului***

- la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei; se va curăţa amplasamentul de toate tipurile de deşeuri generate pe perioada realizări proiectului;

* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

***Monitorizarea***

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* modul de depozitare a materialelor de construcţie, al deşeurilor/valorificare şi monitorizarea cantităţilor de deşeuri generate;
* respectarea normelor de securitate, respectiv a normelor de securitate a muncii;
* respectarea măsurilor de reducere a poluării;
* refacerea la sfârşitul lucrărilor a zonelor afectate.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie este valabilă pe toată perioada punerii în aplicare a proiectului, până la finalizarea acestuia.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată***.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,Întocmit,

**Maria MORCOAȘE** consilier Florian **STĂNCESCU**